Kilpirauhasen gammakuvaus

|  |  |
| --- | --- |
| Kuvaus: | Ohje tutkimukseen tulevalle potilaalle |

**Tutkimuksen tarkoitus** Kuvataan kilpirauhasen kokoa, muotoa, sijaintia ja toimintaa.

**Esivalmistelut** Hoitava lääkäri määrää lääketauot (yleensä Thyroxin 4-6 viikon tauko ja Tyrazol 2 päivän tauko).

Vältä 2-3 viikkoa seuraavia aineita:

* merilevä
* jodipitoiset yskänlääkkeet ja voiteet
* merikalat
* kaali
* nauris

Vesiliukoiset jodipitoiset röntgenvarjoaineet häiritsevät kuvausta 2-4 viikkoa, rasvaliukoiset jopa vuoden.

**HUOM! Tutkimus joudutaan siirtämään, jos esivalmisteluohjeita ei ole noudatettu.**

**Tutkimuksen kulku** Tutkimusaine ruiskutetaan yleensä kyynärtaipeen laskimoon. Kilpirauhasta kuvataan joko 20 minuutin tai 4 tunnin kuluttua, riippuen käytettävästä tutkimusaineesta. Kuvaus kestää noin 10 minuuttia.

**Tutkimuksen jälkeen** Tutkimuksessa käytetään pientä määrää radioaktiivista lääkeainetta, jonka vuoksi läheistä kontaktia pieniin lapsiin sekä raskaana oleviin tulisi välttää tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä 3 vuorokauden imetystauko tutkimuksen jälkeen. Tauon aikana lypsetty maito tulee hävittää.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

**Lisätiedot** Mikäli sinulla on kysyttävää tai sinulle tulee äkillinen este, ota yhteys kliinisen fysiologian osastoon puh. 017 - 173270.